Mõõdukate aseesimehe Eiki Nestori arvates tuleb valitsusel nüüd välja pakkuda oma skeem hinnatõusu mõju leevendamiseks vähemkindlustatud peredele. Eelmise majandus ja sotsiaalministri ning Eesti Energia kava kohaselt oleks sotsiaalelektri programm hõlmanud ligi 60 000 leibkonda. Programm nägi ette, et igakuisest 20kroonisest püsitasust vabastatakse kolme ja enama alaealise lapsega pered, samuti alaealise laste või lastega üksikvanemad ja pensionärid, kelle sissetulek pereliikme kohta ei ületa kehtivat miinimumpalka.